รัฐบาลไทย-ข่าวทำเนียบรัฐบาล-สกรศ.ขอชี้แจงประเด็นข่าวการออกคำสั่ง ม.44 ของ คสช. เรื่อง ข้อกำหนดการใช้ประโยชน์ในที่ดินในพื้นที่ระเบียงเศรษฐกิจพิเศษภาคตะวันออก (EEC)
วันจันทร์ที่ 30 ตุลาคม 2560
สกรศ.ขอชี้แจงประเด็นข่าวการออกคําสั่ง ม.44 ของ คสช. เรื่อง ข้อกําหนดการใช้ประโยชน์ในที่ดินในพื้นที่ระเบียงเศรษฐกิจพิเศษภาคตะวันออก (EEC)
สกรศ.ขอชี้แจงประเด็นข่าวการออกคําสั่ง ม.44 ของ คสช. เรื่อง ข้อกาหนดการใช้ประโยชน์ในที่ดินในพื้นที่ระเบียงเศรษฐกิจพิเศษภาคตะวันออก (EEC) โดยให้หน่วยงานของรัฐที่เกี่ยวข้องจัดทําแผนผังการพัฒนาโครงสร้างพื้นฐานและระบบสาธารณูปโภคในพื้นที่ EEC
สกรศ.ขอรายงานชี้แจงประเด็นข่าว : เพจ “Somnuck Jongmeewasin” (ดร.สมนึก จงมีวศิน) / เพจ “พลเมืองต่อต้าน Single Gateway”/ เพจ “THE STANDARD ”/ประจําวันที่ 27 ตุลาคม 2560 ที่ตั้งข้อสังเกต โดยโพสต์ข้อความผ่านเพจส่วนตัว วิจารณ์การออกคําสั่ง ม.44 ของ คสช. เรื่อง ข้อกําหนดการใช้ประโยชน์ในที่ดินในพื้นที่ระเบียงเศรษฐกิจพิเศษภาคตะวันออก (EEC) โดยให้หน่วยงานของรัฐที่เกี่ยวข้องจัดทําแผนผังการพัฒนาโครงสร้างพื้นฐานและระบบสาธารณูปโภคในพื้นที่ EEC โดยมิให้นํากฎหมายว่าด้วยการผังเมืองมาใช้บังคับ ดังนี้
1. คําสั่งดังกล่าวเกิดขึ้นในช่วงเวลาที่ไม่เหมาะสมเพียงเพื่อต้องการผลักดันให้โครงการในพื้นที่ EEC ผ่านโดยเร็ว โดยไม่ได้คํานึงถึงการมีส่วนร่วมของประชาชนและกฎหมายที่มีบังคับใช้อยู่ คําสั่ง คสช.ฉบับนี้ มีวัตถุประสงค์เพื่อให้การจัดทําแผนผังการใช้ประโยชน์ที่ดิน และแผนผังการพัฒนาโครงสร้างพื้นฐานและสาธารณูปโภค โดยคํานึงถึงการต่อเนื่องและเชื่อมโยงกัน ทั้ง 3 จังหวัด ซึ่งแผนผังดังกล่าวจะต้องผ่านความเห็นชอบของคณะกรรมการนโยบายก่อน อันจะทําให้เกิดการใช้ประโยชน์ในที่ดินในพื้นที่ระเบียงเศรษฐกิจพิเศษภาคตะวันออก เป็นไปโดยสอดคล้องกับความต้องการของประชาชนในพื้นที่และเหมาะสมกับสภาพและศักยภาพที่แท้จริงของพื้นที่ เพื่อดําเนินการคู่ขนานไปกับการจัดทํา พ.ร.บ. การพัฒนาระเบียงเศรษฐกิจพิเศษภาคตะวันออก
ทั้งนี้กระบวนการจัดทําผังเมืองตามคําสั่ง คสช.นี้ ได้นําข้อมูลของผังเมืองรวมจังหวัดที่ประกาศใช้อยู่ในปัจจุบัน ซึ่งผ่านการรับฟังความคิดเห็นของประชาชนแล้ว มาเป็นข้อมูลหลักในการจัดทําแผนภาพรวม อย่างไรก็ตามกระบวนการจัดทําผังเมืองตามคําสั่งนี้ มีสาระสําคัญของการดําเนินงานดังนี้ 1.1 ให้ กรศ. ดําเนินการเสนอต่อคณะกรรมการนโยบายเพื่อให้ความเห็นชอบ ในเรื่องดังต่อไปนี้ 1) นโยบายและแผนภาพรวมเพื่อการพัฒนาระเบียงเศรษฐกิจพิเศษภาคตะวันออก 2) แผนการใช้ประโยชน์ในที่ดินในภาพรวม 3) แผนพัฒนาโครงสร้างพื้นฐานและระบบสาธารณูปโภค 4) แผนการดําเนินงาน ซึ่งในเรื่องนี้ สกรศ ได้เริ่มดําเนินการไปแล้วและมีความก้าวหน้าพอสมควร และจะเร่งนําเรื่องเสนอ กรศ โดยเร็ว ทั้งนี้ ในการดําเนินการจัดทําภาพรวมดังกล่าว สกรศ. ได้คํานึงถึงผู้ได้รับผลกระทบ การเยียวยา ตามหลักการส่งเสริมและคุ้มครองสิทธิมนุษยชนตลอดเวลา 1.2 ในการจัดทําแผนผังการใช้ประโยชน์ที่ดิน และแผนผังการพัฒนาโครงสร้างพื้นฐานและสาธารณูปโภคนั้น สกรศ.จะได้ทํางานร่วมกับกรมโยธาธิการ ซึ่งเป็นหน่วยงานหลักในการจัดทําแผนผังทั้ง 2 ให้แล้วเสร็จใน 6 เดือน หลังจากที่คณะกรรมการนโยบายได้ให้ความเห็นชอบ โดยจะได้คํานึงถึงความต่อเนื่องและเชื่อมโยงของโครงสร้างพื้นฐาน ระบบสาธารณูปโภคกับการพัฒนา EEC ใน 7 ระบบหลัก คือ 1) ระบบสาธารณูปโภค 2) ระบบคมนาคมและขนส่ง 3) ระบบเทคโนโลยีสารสนเทศและการสื่อสาร 4) ระบบนิเวศและสิ่งแวดล้อมที่เหมาะสมแก่การประกอบกิจการเป้าหมายและการอยู่อาศัย 5) ระบบบริหารจัดการน้ํา6) ระบบการควบคุมและขจัดมลภาวะ 7) ระบบป้องกันอุบัติภัย ทั้งนี้ ในการจัดทําแผนผังทั้ง 2 จะได้นําข้อมูลของผังเมืองรวมจังหวัดที่ประกาศใช้อยู่ในปัจจุบันมาเป็นข้อมูลหลักในการจัดทําแผนภาพรวม 1.3 เมื่อจัดทําแผนผังทั้ง 2 เสร็จแล้ว สกรศ. จะได้ทํางานร่วมกับกรมโยธาธิการและผังเมืองในฐานะที่เป็นหน่วยงานหลัก ในการนําแผนผังดังกล่าวไปจัดทําผังเมืองขึ้นมาใหม่ ให้แล้วเสร็จภายใน 1 ปี ซึ่งจะต้องดําเนินการตามขั้นตอนการจัดทําผังเมืองที่ กรมโยธาธิการและผังเมืองกําหนด ทั้งนี้ ในระหว่างการจัดทําผังเมืองใหม่ จะได้ใช้แผนผังการใช้ประโยชน์ที่ดิน และแผนผังการพัฒนาโครงสร้างพื้นฐานและสาธารณูปโภคซึ่งคํานึงถึงความต่อเนื่องและเชื่อมโยงของโครงสร้างพื้นฐาน ระบบสาธารณูปโภคกับการพัฒนา EEC ใน 7 ระบบหลักข้างต้น ที่ได้รับอนุมัติแล้วไปพลางก่อน
2. เร่งออกคําสั่งเพราะต้อง ให้โครงการมาบตาพุดเฟส 3 ที่จะมีการถมทะเลและมีการจัดทํารายงาน EHIA ผ่านการพิจารณาของ คณะกรรมการผู้ชํานาญการพิจารณารายงานผลกระทบสิ่งแวดล้อม (คชก.) (โครงการนี้จะไม่สามารถผ่านการอนุมัติของ สผ. และ คชก. เพราะขัดกับกฎหมายผังเมืองของ จ.ระยอง) คําสั่งดังกล่าวไม่ได้เปิดช่องทางให้โครงการใดโครงการหนึ่งดําเนินการไม่ถูกต้องตามกฎหมายแต่อย่างใด